  Zápisnica zo zasadnutia Rady školy Základnej školy Sama Cambela 
v Slovenskej Ľupči 
zo dňa 23. novembra 2022


Program:
1. Otvorenie a privítanie prítomných a oboznámenie prítomných s programom zasadnutia
2. Oboznámenie prítomných s novým zložením Rady školy a aktualizácia kontaktov na    
            členov Rady školy
3. Analýza činnosti Rady školy za predchádzajúce obdobie a šk. rok 2025/26
4. Voľba predsedu Rady školy a podpredsedu Rady školy
5. Schválenie Štatútu RŠ a Školského vzdelávacieho programu školy na školský rok 
            2026/2027
6. Oboznámenie Rady školy s Programom Rady školy na šk. rok 2026/2027
7. Prerokovanie východísk Rady školy na šk. rok 2026/2027
8. Informovanie prítomných o prebiehajúcich projektoch a materiálno-technickom   
            zabezpečení školy
9. Diskusia 
10. Uznesenie
11. Záver



1. Zasadnutie RŠ otvorila a prítomných privítala doterajšia predsedníčka RŠ PaedDr. Jana Krížová, PhD. a následne ich oboznámila s programom zasadnutia RŠ.  
2. Prítomní členovia RŠ boli v ďalšom bode oboznámení s novým zložením RŠ, s priebehom a výsledkami volieb zo dňa 23. a 25.06.2026. PaedDr. Jana Krížová, PhD. poďakovala prítomným členom RŠ za spoluprácu počas predošlých 4 rokov a predstavila novozvolených členov RŠ. Za pedagogických zamestnancov školy boli tajným hlasovaním zvolené: PaedDr. Jana Krížová, PhD., učiteľka 1. stupňa,  s počtom hlasov 39 a Mgr. Denisa Mitterová, učiteľka 2. stupňa, s počtom hlasov 39, za nepedagogických zamestnancov bol zvolený p. Juraj Dian, školník ZŠ, s počtom hlasov 34 a zástupca žiakov v RŠ je Michal Binder, ktorý je zároveň aj predsedom školského parlamentu. Zriaďovateľom z radov poslancov boli  delegovaní nasledovní členovia RŠ: Mgr. Michal Hlaváč, Ing. Peter Lakomčík a Ing. Katarína Sýkorová, PhD.  
3. Predsedníčka RŠ oboznámila prítomných s analýzou činnosti Rady školy za predošlý školský rok (Príloha č. 1)
4. Následne sa uskutočnila voľba predsedu a podpredsedu RŠ tajným hlasovaním, v ktorom po sčítaní hlasov, ktoré vykonala Ing. Katarína Sýkorová, PhD., sa predsedníčkou RŠ stala PaedDr. Jana Krížová, PhD. s počtom hlasov 10 z 10 rozdaných hlasovacích lístkov. Podpredsedníčkou RŠ sa stala Mgr. Denisa Mitterová s počtom hlasov 9 z 10 rozdaných hlasovacích lístkov (Príloha č. 2).  
5. Prítomní členovia RŠ boli následne predsedníčkou RŠ oboznámení s novým Štatútom Rady školy (Príloha č. 3) a následne aj so Školským vzdelávacím programom na tento školský rok (Príloha č. 4) a jednohlasne ich aj odsúhlasili. 
6. V ďalšom bode boli prítomní oboznámení s Programom RŠ a plánom zasadnutí v školskom roku 2026/2027 a zrekapitulovali obsahové zameranie jednotlivých zasadnutí (Príloha č. 5). 
7. Pod vedením predsedníčky RŠ prítomní prerokovali východiská RŠ na šk. rok 2026/27, ktoré vychádzajú zo spolupráce s vedením školy, s Rodičovskou radou a s Obecným zastupiteľstvom.
8. Riaditeľ školy PaedDr. René Kováčik oboznámil prítomných o prebiehajúcich projektoch na škole, o stave ich realizácie, využití, komunikácii s kompetentnými orgánmi, ako aj s ťažkosťami vzhľadom na súčasný stav a zvyšovanie cien. S úpravami školskej jedálne a začatím rekonštrukcie kotolne.  
9. V rámci diskusie sa členovia RŠ informovali o zmene dodávateľa stravy, ktorý sa na základe výberového konania zmenil na základe cenovej ponuky a na ďalšie tri roky bude dodávať stravu Reštaurácia u Beki.  Prítomní sa následne dohodli o spôsobe informovania o termíne zasadnutí RŠ a vymenili si aktualizované kontaktné údaje. 
10. Uznesenie:
Rada školy schvaľuje:
· Školský vzdelávací program na školský rok 2026/27
· Štatút Rady školy pri ZŠ Sama Cambela
Rada školy berie na vedomie:
· Výsledky volieb nových členov RŠ
· Výsledky voľby predsedu a podpredsedu RŠ 
· Program RŠ na šk. rok 2026/2027
· Informácie riaditeľa školy o prebiehajúcich projektoch v škole, investičných zámeroch školy a finančnej situácii školy
11. Zasadnutie ukončila predsedníčka PaedDr. Jana Krížová, PhD. a poďakovala sa prítomným za účasť.


Zapísala: Mgr. Denisa Mitterová
V Slovenskej Ľupči 31.08.2026
 
Overila: PaedDr. Jana Krížová, PhD.
V Slovenskej Ľupči 31.08.2026

